Jegyzőkönyv

Készült: 2013. március 19-én a Polgármesteri Hivatal tanácstermében a Képviselő-testület ülésén.

Jelen vannak:

Németh László polgármester

Varga Attila alpolgármester




Kovács Lászlóné




Milon László




Boskóné Dr. Tabányi Annamária jegyző

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 4 fő megjelent. Megnyitja az ülést 9 órakor.

Javaslatot tesz a napirendi pontokra az alábbiak szerint:

1./Napközi Otthonos Óvoda alapító okiratának módosítása

Előadó: jegyző

2./Egyéb ügyek

     Előadó: polgármester

Németh László polgármester felteszi szavazásra a napirendi pontok elfogadását.

A Képviselő-testület 4 igen szavazattal – ellenszavazat nélkül – az alábbi határozatot hozza:

Kunpeszér Község Önkormányzat Képviselő-testületének

86/2013.(III.19.) határozata

Tárgy: napirend elfogadása

1./Napközi Otthonos Óvoda alapító okiratának módosítása

Előadó: jegyző

2./Egyéb ügyek

     Előadó: polgármester

I. Napirendi pont tárgyalása
Németh László polgármester: ismerteti a Magyar Államkincstár hiánypótlási felhívásában foglaltakat. Javasolja az alapító okirat előterjesztés szerinti módosítását.

A Képviselő-testület 4 igen szavazattal – ellenszavazat nélkül – az alábbi határozatot hozza:

Kunpeszér Község Önkormányzat Képviselő-testületének
86/2013.(III.19.) határozata

Kunpeszér Község Önkormányzat Képviselő-testülete (továbbiakban: Képviselő-testület) megtárgyalta Németh László polgármester előterjesztését és a következő határozatot hozza:

1./
A Képviselő-testület úgy határoz, hogy az Önkormányzat Napköziotthonos Óvoda Kunpeszér alapító okiratát módosító okiratot elfogadja.

2./
A Képviselő-testület úgy határoz, hogy Önkormányzat Napköziotthonos Óvoda Kunpeszér alapító okiratát a módosításokkal egységes szerkezetben elfogadja.

3./ 
A Képviselő-testület megbízza a polgármestert a további teendők ellátásával.


Jelen határozat mellékletét képezi az alapító okiratot módosító okirat, valamint a módosításokkal egységes szerkezetbe foglalt alapító okirat.

Határidő: azonnal

Felelős: Németh László polgármester
II. Napirendi pont tárgyalása
Egyéb ügyek

 Előadó: polgármester

A polgármester elmondja, hogy az Európa a polgárokért program 2007-2013, 1.1 intézkedés testvérvárosok polgárainak találkozói  pályázat keretében lehetőség nyílik  testvérvárosi találkozók kiadásainak fedezetére pályázni. Javasolja pályázat benyújtását október 11-13 között megrendezésre kerülő találkozóra.
A Képviselő-testület 4 igen szavazattal – ellenszavazat nélkül – az alábbi határozatot hozza:

Kunpeszér Község Önkormányzat Képviselő-testületének

88/2013.(III.19.) határozata

Kunpeszér Község Önkormányzat Képviselő-testülete úgy határozott, hogy pályázatot nyújt be az Európa a polgárokért program 2007-2013, 1.1 intézkedés testvérvárosok polgárainak találkozói  pályázat 2013.- évi fordulójára.

A pályázat keretében testvérvárosi találkozót szervez 2013. október 11-13. között a romániai Betfalva településsel kiaknázva Kunpeszér és Betfalva közötti partnerséget az állampolgárok közötti és a kultúrák közötti kölcsönös megismerés és megértés elmélyítésére.

Felelős: polgármester

Határidő:2013.június 01.
A polgármester elmondja, hogy az idei évben is rajzpályázatot hirdetett a Bácsvíz Zrt. A víz világnapja alkalmából. A beérkezett kunpeszéri pályaművek alapján 6 gyerek alkotását jutalmazza a zsűri. Javasolja, hogy az Önkormányzat támogatásképpen 6 könyvvel támogassa a rendezvényt a kunpeszéri díjazottakra tekintettel.
A Képviselő-testület 4 igen szavazattal – ellenszavazat nélkül – az alábbi határozatot hozza:

Kunpeszér Község Önkormányzat Képviselő-testületének

89/2013.(III.19.) határozata

Kunpeszér Községi Önkormányzat Képviselő-testülete úgy határozott, hogy a víz világnapja alkalmából, a BÁcsvíz Zrt. által megrendezett rajzpályázatot-a díjazott, kunpeszéri gyerekek pályaműveire tekintettel- 6 db könyv megvételével támogatja, melynek fedezetére 20.000,- Ft-ot biztosít a 2013. évi költségvetéséből a tartalék terhére.

Felelős: polgármester

Határidő:2013.június 01.
Mivel az ülésnek több napirendje, kérdés és hozzászólás nem volt, a polgármester azt 9 óra 30 perckor bezárta.

 

Km.f.

 


Németh László                             

       Boskóné Dr. Tabányi Annamária


polgármester                                  

                          aljegyző
